作者:王奕
標題:賀新郎
內容:惆悵秦淮路。慨當年、商女誰家，幾多年數。死去方知亡國恨，尚激起、浪花如語，應不為、黍峰蒲縷。花隔青溪胭井溼，又誰省、此時情緒。雲蓋擁，翠陰午。汨羅無復靈均楚。到如今、荃蕙椒蘭，盡成禾黍。疑是□龍穿王氣，遺恨六朝作古。□留與、浮歌載醑。天外長江渾不管，也無春無夏無晴雨。流歲月、滔滔去。